U-I-232/05
Natisni
Opravilna št.:
U-I-232/05
Datum odločitve:
26. 6. 2006
ECLI:
ECLI:SI:USRS:2006:U.I.232.05
Akt:
Zakon o uresničevanju javnega interesa za kulturo (Uradni list RS, št. 96/02) (ZUJIK)
Zakon o zdravstvenem varstvu in zdravstvenem zavarovanju (Uradni list RS, št. 9/92, 13/93, 9/96, 29/98, 6/99, 99/01, 60/02, 125/03, 20/04 – ur. p. b. in 76/05) (ZZVZZ)
Uredba o samozaposlenih v kulturi (Uradni list RS, št. 9/04)
Izrek:
Pobuda za začetek postopka za oceno ustavnosti Zakona o uresničevanju javnega interesa za kulturo (Uradni list RS, št. 96/02), Zakona o zdravstvenem varstvu in zdravstvenem zavarovanju (Uradni list RS, št. 9/92, 13/93, 9/96, 29/98, 6/99, 99/01, 60/02, 125/03, 20/04 – ur. p. b. in 76/05) ter Uredbe o samozaposlenih v kulturi (Uradni list RS, št. 9/04) se zavrne.
Evidenčni stavek:
Ustavno sodišče pobudo zavrne, če od odločitve ni pričakovati rešitve pomembnega pravnega vprašanja.
Geslo:
1.5.51.1.5.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrnitev pobude - Ker ne odpira pomembnega vprašanja.
Pravna podlaga:
Člen 26.2, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Maja Caserman, Ljubljana
Datum vloge:
8. 8. 2005
Vrsta odločitve:
sklep
Vrsta rešitve:
zavrnitev
Dokument:
US26260
Dokument v PDF obliki:
U-I-232-05.pdf
99 KB
Prenesite datoteko
U-I-232/05-3
26. 6. 2006
SKLEP
Ustavno sodišče je v postopku za preizkus pobude Maje Caserman iz Ljubljane
sklenilo:
Pobuda za začetek postopka za oceno ustavnosti Zakona o uresničevanju javnega interesa za kulturo (Uradni list RS, št. 96/02), Zakona o zdravstvenem varstvu in zdravstvenem zavarovanju (Uradni list RS, št. 9/92, 13/93, 9/96, 29/98, 6/99, 99/01, 60/02, 125/03, 20/04 – ur. p. b. in 76/05) ter Uredbe o samozaposlenih v kulturi (Uradni list RS, št. 9/04) se zavrne.
Obrazložitev
1. Pobudnica izpodbija v izreku navedene predpise. Zatrjuje neskladnost Zakona o uresničevanju javnega interesa za kulturo (v nadaljevanju ZUJIK) z Zakonom o upravnem postopku (Uradni list RS, št. 80/99 in nasl. – ZUP) in neskladnost Zakona o zdravstvenem varstvu in zdravstvenem zavarovanju (v nadaljevanju ZZVZZ) z ZUJIK in Uredbo o samozaposlenih v kulturi (v nadaljevanju Uredba). Omenja kršitev načela prepovedi povratne veljave splošnih aktov, poseg v pridobljene pravice in pravni položaj ter nalaganje novih dolžnosti. Navaja tudi, da je pred Delovnim in socialnim sodiščem v Ljubljani sprožila spor, ki se vodi pod št. Ps 2095/2004.
2. Po drugem odstavku 26. člena Zakona o Ustavnem sodišču (Uradni list RS, št. 15/94 – v nadaljevanju ZUstS) Ustavno sodišče pobudo zavrne, če od odločitve ni pričakovati rešitve pomembnega pravnega vprašanja. Z navedbami, da ZZVZZ ne vsebuje določb glede samostojnih ustvarjalcev na področju kulture, ki jim je bila priznana pravica do plačila prispevka iz državnega proračuna, sporno pa naj bi bilo tudi enačenje zavarovancev z zavezanci ter da Uredba ni bila sprejeta v predpisanem roku in da skupaj z Zakonom ne ureja spremembe statusa samostojnih ustvarjalcev na področju kulture v samozaposlene v kulturi (pri tem omenja Uredbo, objavljeno v Uradnem listu RS, št. 23/95), pobudnica izpodbijanim predpisom očita učinke in pomanjkljivosti, ki jih lahko v konkretnem primeru s svojo razlago pojasnijo organi, ki navedene predpise izvajajo. Zato je Ustavno sodišče ocenilo, da od rešitve te zadeve ni pričakovati rešitve pomembnega pravnega vprašanja in je pobudo zavrnilo.
3. Ustavno sodišče je sprejelo ta sklep na podlagi drugega odstavka 26. člena ZUstS ter prvega in drugega odstavka 55. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednik dr. Janez Čebulj ter sodnice in sodniki dr. Zvonko Fišer, Lojze Janko, mag. Marija Krisper Kramberger, Milojka Modrijan, dr. Ciril Ribičič, dr. Mirjam Škrk, Jože Tratnik in dr. Dragica Wedam Lukić. Sklep je sprejelo soglasno.
Predsednik
dr. Janez Čebulj